Pocock se Super-loopbaan dalk verby | Netwerk24
REGSTREEKS: WB-krieket: SA (241/6) t. Nieu-Seeland (9/0)
Pocock se Super-loopbaan dalk verby
David PocockFoto: Getty Images
Die Brumbies sal Vrydag sonder dié Wallaby-losvoorspeler teen die Bulle te staan kom. Pocock het steeds las van ’n kuitbesering.
Volgens die webtuiste rugbypass.com het die 31-jarige Pocock vanjaar nog net 138 minute in drie wedstryde gespeel. Die verwagting was vroeër dat hy teen die Bulle sy terugkeer sou maak.
Pocock was vroeër die week by die Wallabies se oefenkamp maar die kans is goed dat medici moontlik kan aanbeveel dat hy met die oog op die Wêreldbeker-toernooi eerder kans moet kry om behoorlik te herstel.
Sou dit gebeur, is Pocock se loopbaan as ’n Brumbie en Superrugby-speler ook verby. Sy kontrak verstryk aan die einde van die seisoen en die verwagting is dat hy volgende jaar sy loopbaan in die Noordelike Halfrond gaan voortsit. – Sportredaksie
Meer oor: David Pocock | Australië | Rugby | Briumbies | Flank | Wallabies | Superrugby